રમવા માટે ઉતરેલી શ્રીલંકન ટીમની પહેલી બે વિકેટ અનુભવી ફાસ્ટ બોલર આશીષ નેહરા ઝડપી હતી. નેહરાએ પહેલી જ ઓવરમાં ડેબ્યૂ કરનારા ખેલાડી નિરોશન ડિકવેલા (4)ને પેવેલિયન ભેગો કર્યો હતો. તો બીજી વિકેટ તેણે રમતની પાંચમી ઓવરનાં બીઝઆ બોલમાં ઝડપી હતી. બીજા ઓપનર દનુષ્તા ગુણતાલિકા (9)ને ધવનનાં હાથે કેચ આઉટ કરાવ્યો હતો. ત્યાર બાદ અશ્વિને કપૂગેદરા (25)ની વિકેટ ઝડપી હતી. કપૂગેદરા એલબીડબલ્યુ આઉટ થયો હતો અને શ્રીલંકાની ત્રીજી વિકેટ પડી હતી. શ્રીલંકાની ચોથી વિકેટ સુરેશ રૈનાએ લીધી હતી. રૈનાનાં બોલમાં ચાંદીમલ (35) રન બનાવી આઉટ થયો હતો. ત્યાર બાદ અશ્વિનનાં બોલમાં લેગ સાઇડ પર રૈનાએ અદ્ભુત કેચ પકડ્યો અને શ્રીલંકાની પાંચમી વિકેટ પડી હતી. પાંચમી વિકેટ દસુન શનાકા (3)નાં સ્વરૂપે પડી હતી. જો કે ભારત દ્વારા ભરપુર પ્રયાસો છતા પણ શ્રીલંકાએ 18 ઓવરમાં જ લક્ષ્યાંક પ્રાપ્ત કરી લીધો હતો અને મેચ 5 વિકેટ જીતી લીધી હતી.